ຂ່າວສານ
ນຳການພົວພັນ ຫວຽດນາມ - ສ.ເກົາຫຼີ ໃຫ້ເຂົ້າສູ່ລວງເລິກ, ແທດຈິງ ແລະ ມີປະສິດທິຜົນກວ່າເກົ່າ
ໃນການຢຽ້ມຢາມ ສ.ເກົາຫຼີ ຢ່າງເປັນທາງການ, ຕອນເຊົ້າວັນທີ 13 ທັນວາ, ທ່ານປະທານສະພາແຫ່ງຊາດ ເວືອງດີ່ງເຫວ ໄດ້ໃຫ້ການຕອນຮັບທ່ານສະມາຊິກລັດຖະສະພາ Choi Jae Sung, ອະດີດທີ່ປຶກສາດ້ານການເມືອງຂອງທ່ານ ປະທານາທິບໍດີ ສ.ເກົາຫຼີ Moon Jae in.
ໃນການຕ້ອນຮັບ, ທ່ານປະທານສະພາແຫ່ງຊາດ ເວືອງດີ່ງເຫວ ຢືນຢັນວ່າ ຫວຽດນາມ ຊົມເຊີຍຕໍ່ເລື່ອງລັດຖະບານ ສ.ເກົາຫຼີ ຜັນຂະຫຍາຍນະໂຍບາຍມຸ່ງໄປສູ່ທິດໃຕ້ໃໝ່, ຖືການພົວພັນຮ່ວມມືກັບ ຫວຽດນາມ ເປັນສຳຄັນ; ທ່ານໄດ້ເນັ້ນໜັກວ່າ ດ້ວຍບົດບາດຂອງຕົນ, ຫວຽດນາມ ພ້ອມແລ້ວທີ່ຈະໜູນຊ່ວຍ ສ.ເກົາຫຼີ ແຊກຊຶມເຂົ້າໃນການຕະຫຼາດ ອາຊີຕາເວັນອອກສ່ຽງໃຕ້. ທ່ານປະທານສະພາແຫ່ງຊາດຫວັງວ່າ ທ່ານ Choi Jae Sung ຈະສືບຕໍ່ເອົາໃຈໃສ່, ໜູນຊ່ວຍຊຸກຍູ້ບັນດາການພົວພັນຮ່ວມມືສອງຝ່າຍໃນຫຼາຍຂົງເຂດ, ໃນນັ້ນມີ ການປ້ອງກັນຊາດ, ປ້ອງການຄວາມສະຫງົບ, ການລົງທຶນ ແລະ ການຄ້າ, ພົວພັນແລກປ່ຽນປະຊາຊົນ...; ທ່ານຫວັງວ່າ ພັກປະຊາທິປະໄຕຮ່ວມເດີນທາງມານະພະຍາຍາມຊຸກຍູ້ການພົວພັນຮ່ວມມື ຫວຽດນາມ - ສ.ເກົາຫຼີ.
ສ່ວນທ່ານສະມາຊິກລັດຖະສະພາ Choi Jae Sung, ເນັ້ນໜັກວ່າ ລັດຖະບານ ສ.ເກົາຫຼີ ຖືການພົວພັນກັບ ຫວຽດນາມ ເປັນສຳຄັນ. ສ.ເກົາຫຼີ ຕີລາຄາສູງ ຫວຽດນາມ ແລະ ປາດຖະໜາວ່າ ຈະພ້ອມກັນຮ່ວມມືຄົ້ນຄວ້າພັດທະນາໃນຂົງເຂດອຸດສາຫະກຳໃໝ່.
(ແຫຼ່ງຄັດຈາກ VOV)